Το μέλι ως φυσικά ανεπεξέργαστο προϊόν μπορεί να αποτελέσει μία ιδανική, εναλλακτικά, υγιεινή τροφή καθώς έχει χαμηλότερο γλυκαιμικό δείκτη και δεν αυξάνει τα επίπεδα σακχάρου στο αίμα τόσο γρήγορα όσο η ζάχαρη, πάντοτε όμως στα πλαίσια μιας ισορροπημένης διατροφής και με αποφυγή κατανάλωσης άλλων γλυκαντικών ουσιών, όπως η ζάχαρη και γενικά τα γλυκά.  Αυτό δεν σημαίνει ό,τι ακόμη και στην περίπτωση του μελιού, η κατανάλωση του θα γίνεται χωρίς μέτρο!, διότι μπορεί το μέλι να ανήκει στην κατηγορία των 100% φυσικά παραγόμενων προϊόντων είναι όμως πλούσιο σε φυσικά σάκχαρα (φρουκτόζη) και βέβαια σε θρεπτικά γλυκαντικά, πράγμα που σημαίνει ότι μία καθημερινά μεγάλη λήψη ποσοτήτων του μπορεί να δημιουργήσει εξίσου πρόβλημα, ιδιαίτερα σε άτομα με διαβήτη. Ενδεικτικά οι ποικιλίες μελιού που διαθέτουν τον χαμηλότερο γλυκαιμικό δείκτη: Κουμαριά – Ελατοβανίλια – Βελανιδιά – Δασόμελο. ΕΠΙΣΗΜΑΝΣΗ: Σε κάθε περίπτωση όταν ένα άτομο αντιμετωπίζει προβλήματα με διαβήτη είναι απαραίτητο προηγουμένως να έχει συμβουλευτεί τον γιατρό του. Σε κάθε άλλη περίπτωση, για όσους επιθυμούν να γεύονται τα τόσο πολύτιμα θρεπτικά συστατικά του μελιού προσέχοντας παράλληλα το επίπεδο του σακχάρου οι παραπάνω ενδεικτικές ποικιλίες αποτελούν την καλύτερη πρόταση.